Max Josef Metzger

eta|Memorŝtono pri Metzger en Berlino.|alternative=|392x392ra
eta|274x274px|Stumbliga ŝtoneto / Stolperstein, Müllerstrato 161, en Berlin-Wedding|alternative=
Max Josef METZGER [Maks Jozef Metsger] (naskiĝis la  en Schopfheim, ekzekutita la  en Brandenburg an der Havel) estis katolika pastro, gvida germana pacisto kaj esperantisto. Pro siaj pacismaj konvinkoj li estis kondamnita al morto de nazia popola kortumo kaj ekzekutita de la nazioj dum la Dua MondmilitoMax Josef Metzger, German Resistance Memorial Centre, Index of Persons;.

 Biografio 
En 1911, Metzger doktoriĝis pri teologio kaj filozofio. Malgraŭ siaj talentoj li ne celis karieron sciencan, sed dediĉis sin al la praktika sacerdota laboro. Liaj spertoj kiel armea divizia pastro dum la unua mondmilito igis lin pacisto.

 Pacismo kaj Esperanto 
 Katolikismo 
En 1916 Metzger publikigis Frieden auf Erden (Paco sur Tero), broŝuron instigante ne plu militi. Metzger ankaŭ verkis en 1943 memorandon pri la reorganizado de la germana ŝtato kaj ĝia integriĝo en estontan sistemon de mondpaco.

Li fondis diversajn pacismajn organizaĵojn, inter ili la Pacoligon de Germanaj Katolikoj (Katolika Ligo Interpopola) kaj la Mondpacan Ligon de la Blanka Kruco. Li engaĝiĝis en la superkonfesia movado Una Sancta kaj en Societo de Reĝo Kristo, kiu helpis alkohol-dependulojn.

Pro tiuj publike rimarkeblaj agadoj Metzger iĝis suspektata de germanaj nazioj kaj de la sekreta polico (GeStaPo). Li estis arestita trifoje:
 je la 23-a de januaro 1934; liberigo je la 26-a
 je la 9-a de novembro 1939; liberigo je la 4-a de decembro
 je la 29-a de junio 1943; polica spionino estis enŝteliĝinta en la movadon Una Sancta kaj akirinta manifeston de Metzger al la episkopo de Upsalo, en kiu li formulis planojn por demokratia strukturo de Germanio.

eta|Memortabulo pri Metzger en Magdeburgo.|alternative=|270x270ra
Je la 14-a de oktobro 1943 Metzger estis kondamnita de juĝisto Roland Freisler en proceso de nur sepdek minutoj. Li kvazaŭ ne havis okazon defendi sin.

Post ses monatoj li estis ekzekutita en 1944 en la punprizono Brandenburg-Görden.

Nur en 1997 la verdikto estis nuligita.

Ekde 2024 Max Jozef Metzger estas beatulo de la katolika eklezio. La beatproklamo okazis la 17-an de novembro en la katedralo de Freiburg im Breisgau.(de) Max Josef Metzger (paĝoj de la arĥidiocezo de Freiburg)

 Esperanto 
eta|Stumbliga ŝtoneto / Stolperstein por Metzger en Meitingen.|alternative=|270x270ra
Metzger estis esperantisto kaj longe aktivis en Graz, kie li inter 1918 kaj 1928 eldonis la revuojn Blanka Kruco kaj Katolika Mondo.

Metzger ankaŭ partoprenis en la estigo de la Paco-asocio de germanaj katolikoj, kiu uzis Esperanton en siaj internaciaj kontaktoj de 1918(en, eo) Matthias, Ulrich. Esperanto the New Latin for the Church and for Ecumenism (originalo en Esperanto), eld. FEL., 2002 ISBN 9789077066041.

En 1920 Metzger fondis kaj poste ankaŭ estis prezidanto de la asocio Internacio Katolika (IKA), organizaĵo, kiu dum kelkaj jaroj anstataŭis IKUE aŭ konkurencis al ĝi. Anoj de IKUE eĉ malkaŝe malapogis la laboron de Metzger."Max Josef Metzger und Esperanto" - verkis Ulrich Lins (Kontakto, junio 1971)

De 1921 ĝis 1924 Metzger redaktis la Esperanto-revuon Katolika Mondo en Graz(de) Jericho, Dirk, "Esperanto lernen beim Joggen" [Lerni Esperanton dum trotegado). Berliner Woche, la 23-an de novembro 2017..

 Zamenhof-Esperanto-Objekto (ZEO) en Berlino 
Ekzistas placo kiu portas la nomon Max-Josef-Metzger-Platz en Berlino kiu post kompleta renovigo kun moderna informsistemo ankaŭ havos bronzajn tabulojn kiuj informas pri la vivo kaj laboro de Max Jozef Metzger kaj kelkaj frazoj en Esperanto(de) Roland Schnell, Max-Josef-Metzger-Platz 6. Juni 2019 Einweihung, Esperanto en Berlino kaj Brandenburg, la 30-an de Majo 2019.(eo) Metzger naskiĝtago * 3-a Februaro 1887 - Surtera strukturo kiel ZEO, Esperanto en Berlino kaj Brandenburgio, la 28-an de januaro 2020 laŭlonge de la vego (kurejo) en la tiea ŝportparko(de) Neu gestalteter Max-Josef-Metzger-Platz an der Müllerstraße, Bezirksbroschüre Mitte, p. 122. Ĝi troviĝas proksime de la metroo-linio U6 (Wedding).

 Heredaĵo 
Thomas Merton iam estis influita de la vivo de Max Josef Metzger. En sia eseo "A Martyr for Peace and Unity" li citas la ekzemplon de Metzger kiu mortis por paco. Protestante kontraŭ la misuzon de potenco de la nazioj, Metzger skribis, ke "estas honore morti pro onia lando, sed ankoraŭ pli honore morti pro justeco kaj paco." (en) Givey, David W., The Social Thought of Thomas Merton: The Way of Nonviolence and Peace for the Future, Saint Mary's Press, 2009 ISBN 9781599820170

La katolika eklezio rigardas Max Josef Metzger kiel martiron por la kredo(de) Moll, Helmut (2015). Zeugen für Christus. Das deutsche Martyrologium des 20. Jahrhunderts.  Band 1, ISBN 978-3-506-78080-5, paĝoj 274–277. En la 14-a de marto 2024 papo Francisko deklaris ke Metzger estos inda je beatigo."Promulgazione di Decreti del Dicastero delle Cause dei Santi"

Ĝis lia aresto la 29-an de junio 1943 li loĝis en la korto malantaŭ la preĝejo Sankta Jozefo. Diversaj memortabuloj kaj stumbliga ŝtoneto antaŭ la preĝejo je strato Müllerstraße indikas tion(eo) Stumbligilo por Metzger + (de) Stolperstein für Metzger, Esperanto en Berlino kaj Brandenburgio, la 25-an de septembro 2016.

 Beatproklamo 
Le ceremonio de beatigo okazis la 17an de novembro 2024 en la katedralo de Freiburg-am-Brisgau. Gvidis ceremenio la kardinalo Kurt Koch kaj ĉefepiskopo de Freiburg, Stephan Burger . Ĉeestis ankaù diversaj ĉefepiskopoj,episkopoj, apostolika nonco, patriarko Bartolomeo la 1-a, ĉefpastoroj, kaj averaĝe 20 esperantistoj.

 Bibliografio 
 Jomo Ipfelkofer: "Postaj tempoj eble pli bone komprenos min". En: Monato 2009/08-09 , paĝoj 14–15.

 Vidu ankaŭ 
 Max Josef Metzger-placo
 La danĝera lingvo
 Katolika Esperanto-movado
 Titus Brandsma, alia martiro kaj sanktulo ligita al Esperanto Libera Folio Titus Brandsma – nova esperantista sanktulo la 24-an de majo 2022
 Maksimiliano Kolbe, alia martiro ligita al EsperantoMarija Belošević, La esperantistoj havas propran sanktulon!, Esperiga Komuniko EKO 2022, Marto 12

 Eksteraj ligiloj 

 En Kristo unuiĝintaj. Militrakonto, 25/05/2019
Notoj

Kategorio:Germanaj esperantistoj
Kategorio:Katolikismo
Kategorio:Pacmovado
Kategorio:Kontraŭalkoholuloj